cyanic-selkie/wikianc huggingface dataset:
চায়নাটাউন এমআরটি স্টেশন
পরিষেবা
চায়নাটাউন স্টেশনটি এনইএল ও ডিটিএল দ্বারা পরিবেশিত হয়। স্টেশন কোড হল এনই৪/ডিটি১৯, যেমনটি দাপ্তরিক মানচিত্রে প্রতিফলিত হয়। এনইএল-এ, স্টেশনটি আউটরাম পার্ক ও ক্লার্ক কোয়ে স্টেশনের মধ্যে রয়েছে, এই লাইনে ব্যস্ত সময়ের উপর নির্ভর করে প্রতি ২.৫ থেকে ৫ মিনিটে ট্রেন চলাচল করে। ডিটিএল-এ, স্টেশনটি তেলোক আয়ার ও ফোর্ট ক্যানিং স্টেশনের মধ্যে রয়েছে, প্রতি ২.৫ থেকে ৫ মিনিটে লাইন দিয়ে চলাচল করে।
নকশা
স্টেশনটির দুটি ভূগর্ভস্থ স্তর এবং ছয়টি প্রবেশপথ রয়েছে। এনইএল স্টেশনটির দৈর্ঘ্য ২৮১ মিটার (৯২২ ফুট) এবং গভীরতা ২৫ মিটার (৮২ ফুট)। স্টেশনটি অস্বাভাবিকভাবে দীর্ঘ, যা আশেপাশের বিভিন্ন আকর্ষণীয় স্থানের সঙ্গে সংযোগের অনুমতি দেয়। এলাকার "সমৃদ্ধ প্রাচ্য সংস্কৃতির" প্রতি ইঙ্গিত করে, স্টেশনটি স্টেশন প্ল্যাটফর্ম ও কনকোর্স মেঝেতে চীনা ক্যালিগ্রাফি, সেইসঙ্গে কনকোর্স জুড়ে দেওয়ালে একটি ম্যুরাল দিয়ে সজ্জিত করা হয়েছে। ডিটিএল স্টেশনটি ৪৫০ মিটার (১,৪৮০ ফুট) দীর্ঘ, একটি ভূগর্ভস্থ খুচরো সংযোগের মাধ্যমে স্টেশনটিকে পার্শ্ববর্তী তেলোক আয়ার স্টেশনের সাথে সংযুক্ত করার পরিকল্পনা রয়েছে।
কেদারনাথ মজুমদার
প্রাথমিক ও শিক্ষা জীবন
কেদারনাথ মজুমদারের পড়ালেখা শুরু হয় তার নিজ গ্রামের বিদ্যালয়ে। গ্রামে প্রাথমিক শিক্ষা শেষে তিনি ময়মনসিংহ শহরে যান। সেখানে তিনি নাসিরাবাদ এক্টাস স্কুলে ভর্তি হন। পরে ময়মনসিংহ শহর বিদ্যালয়ে ভর্তি হন। ১৮৮৪ সালে তিনি ময়মনসিংহ জিলা বিদ্যালয়ে ৬ষ্ঠ শ্রেনীতে ভর্তি হন। এ বিদ্যালয় থেকে তিনি ১৮৮৯ সালে এট্রাস পাশ করেন।
চাকরী জীবন
পরিবার চালানোর জন্য তিনি ময়মনসিংহ জেলা ম্যাজিস্টেট অফিসের ফৌজদারি থানায় নকলনবীশের চাকরি নেন। তার মামা কৃষ্ণকুমার রায় তাকে এ চাকরিটির ব্যবস্থা করে দেন। এই চাকরির উপর নির্ভর করে তিনি সাহিত্য চর্চাও করেছেন। সাহিত্য চর্চার খরচ যোগানের জন্য চাকরির পাশাপাশি পাঠ্য বই প্রণয়ন মানচিত্র প্রকাশ ও ছাপখানা পরিচালনা ইত্যাদি কাজ করেছেন। চাকরি জীবনে তিনি একসময় খুবই অসুস্থ হয়ে পড়লে ১৯০১ সালে তিনি চাকরি ছেড়ে দেন।
সাংবাদিক ও সাহিত্যিক জীবন
তার সাহিত্যিক জীবনের শুরু হয় তার নিজ বাড়ি থেকেই। তার বাবা-মার অনুপ্রেরণা থেকে সাহিত্যের প্রতি অনুরাগী হন। নাসিরাবাদ বিদ্যালয়ের প্রধান পণ্ডিত বেদজ্ঞ উমেশচন্দ্র বিদ্যারত্নের কাছ থেকে শাস্ত্র ও পুরাণনুশীলনে আগ্রহী হন। ময়মনসিংহ জিলা বিদ্যালয়ের শিক্ষক শ্রীনাথ চন্দ্র তাকে সাহিত্যচর্চার ক্ষেত্রে সবচেয়ে বেশি উৎসাহ জাগান। তিনি ময়মনসিংহ জিলা বিদ্যালয়ে 'মনোরঞ্জিকা ক্লাব'-এ সাহিত্য চর্চা করতেন।
বিদ্যালয়ে পড়ার সময় তিনি তার প্রথম উপন্যাস 'স্রোতের ফুল' রচনা করেন।
চাকরি অবস্থায় নানা সমস্যায় জর্জরিত হয়েও তিনি সাহিত্যচর্চা করেন। এক সময় তিনি অসুস্থ হয়ে পড়েন এবং চিকিৎসার জন্য কলকাতা যান। সেখানেও তিনি সাহিত্য চর্চা করেন। সেখানে তিনি বিভিন্ন রকমের দুষ্প্রাপ্য গ্রন্থ পাঠ সংগ্রহ করতেন ও হাতে লিখে নিতেন।
কেদার নাথ মজুমদার একাধিক পত্রিকা প্রকাশ ও সম্পাদনা করেন। সম্পাদনার পাশাপাশি তিনি সাংবাদিকতার সাথে যুক্ত হয়েছিলেন।
সৌরভ পত্রিকাটি প্রথমে পুস্তাকারে প্রকাশ হয়, পরবর্তীকালে তিনি একে ম্যাগাজিন আকারে প্রকাশ করেন। এখানে ভাই গিরিশ চন্দ্র সেন, স্বভাব কবি গোবিন্দ দাস, চন্দ্রকুমার দে ও সৌরভ কুমার রায়সহ নামকরা কবি-সাহিত্যিকগণ লিখতেন। স্থানীয় কবি ও লেখকদের জন্য তিনি ‘সৌরভ সংঘ’ প্রতিষ্ঠা করেন। সৌরভ পত্রিকাটি ১৩০০ বঙ্গাব্দের পর বন্ধ হয়ে যায়। ঐতিহ্য ও পুরাকীর্তি নিয়ে গবেষণার জন্য তিনি ময়মনসিংহে নিজ বাড়িতে প্রতিষ্ঠা করেন গবেষণা ঘর এবং পত্রিকা প্রকাশের জন্য প্রতিষ্ঠা করেন সৌরভ প্রেস।
১৩১০ বঙ্গাব্দে তিনি ময়মনসিংহ সাহিত্য পরিষদ প্রতিষ্ঠা করেন। ১৩১৮ বঙ্গাব্দে তার উদ্যোগে ময়মনসিংহে অনুষ্ঠিত হয় বঙ্গীয় সাহিত্য সম্মেলন।
কেদারনাথ মায়ের স্মৃতি রক্ষার্থে ময়মনসিংহ শহরে ১৯১৭ সালে ‘জয়দুর্গা এম.ই স্কুল’ প্রতিষ্ঠা করেন যা পরবর্তী সময়ে হাইস্কুলে উন্নীত হয় এবং ‘জয়দুর্গা ইনস্টিটিউশন’ নামে পরিচিত হয়। এ ছাড়া তিনি মায়ের নামে নিজ গ্রামে একটি পাঠাগার প্রতিষ্ঠা করেন। তার উদ্যোগে ময়মনসিংহ শহরে ‘সাহিত্য সভা’ স্থাপিত হয়।
গ্রন্থ
তিনি 'ময়মনসিংহরে ইতিহাস' নামে একটি আঞ্চলিক ইতিহাস বিষয়ক গ্রন্থ রচনা করেন যা একটি বিশিষ্ট গ্রন্থ হিসেবে খ্যাতি অর্জন করে। ১৯০৪ সালে 'ময়মনসিংহের বিবরণ' প্রকাশ করেন এবং ১৯০৭ সালে বইটির দ্বিতীয় সংস্করণ প্রকাশ করেন। ময়মনসিংহরে ইতিহাস' ও ময়মনসিংহরের বিবরণ" রচনা করে তিনি ইতিহাসবিদ হিসেবে খ্যাতি অর্জন করেন। এছাড়া তিনি ময়মনসিংহের কাহিনী ও ময়মনসিংহ পল্লী বিবরণ নামে দুটি ইতিহাস গ্রন্থ রচনা করার ঘোষণা দিয়েছিলেন।
১৯১০ সালে তিনি 'ঢাকার বিবরণ' রচনা করেন। এছাড়া তিনি 'ফরিদপুরের বিবরণ' নামেও একটি ইতিহাস গ্রন্থ রচনা করেছিলেন। ১৯১৫ সালে 'সারমত কুণ্ডা' নামে একটি গবেষণা গ্রন্থ রচনা করেন।
তিনি জীবনে চারটি ডপন্যাস রচনা করেছিলেন। বিদ্যালয়ের ছাত্র অবস্থায় ১৮৮৮ সালে স্রোতের ফুল উপন্যাসটি রচনা করেছিলেন, পরবর্তীকালে নাম পরিবর্তন করে তা প্রফুল্ল নামে প্রকাশ করেন। ১৩৩০ বঙ্গাব্দে তিনি শুভদৃষ্টি উপন্যাস এবং ১৩৩১ বঙ্গাব্দে ‘সমস্যা’ উপন্যাস প্রকাশ করেন। তিনি 'দস্যুর মহত্ত্ব', 'স্বপ্ন' ও 'ঋণ পরিশোধ' নামে তিনটি ক্ষুদ্র উপন্যাসও লিখছিলেন ও এই তিনটি উপন্যাসকে একত্র করে ১৯০৬ সালের জুলাই মাসে 'চিত্র' নামের একটি পূর্ণাঙ্গ উপন্যাস প্রকাশ করেন।
তার লিখিত উল্লেখযোগ্য রচনাবলি হল:
রামায়ণ নিয়ে গবেষণা
তিনি ১৩১০ বঙ্গাব্দ থেকে সনাতন (হিন্দু) ধর্মের গ্রন্থ 'রামায়ণ' মহাকাব্য নিয়ে গবেষণা শুরু করেন। তিনি রামায়ণকে একটি ঐতিহাসিক ও সমাজতান্ত্রিক গ্রন্থ হিসেবে বর্ণনা করেছিলেন। রামায়নের উপর গবেষণাস্বরূপ তিনি 'রামায়ণ সমাজ' নামে একটি গ্রন্থ রচনা করেন, যেটি তার মৃত্যুর দুই বছর পর প্রকাশ হয়।
মৃত্যু
সারাজীবন শোক, অশান্তি ও ব্যাধির সঙ্গে সংগ্রাম করে কেদারনাথ সাহিত্য চর্চা চালিয়ে গেছেন। রামায়ণ সমাজ' গ্রন্থটি রচনা করার সময় কেদারনাথ মজুমদার খুবই অসুস্থ হয়ে পড়েন৷ এই স্থিতধী পুরুষের জীবনাবসান হয় ১৩৩৩ (১৯২৬) বঙ্গাব্দের ৬ই জ্যৈষ্ঠ। তিনি ময়মনসিংহে শেষ নিঃশ্বাস ত্যাগ করেন৷
সাদ্দাম হোসেন (ক্রিকেটার, জন্ম ১৯৯৪)
সাদ্দাম হোসেন (জন্ম ২৯ ডিসেম্বর ১৯৯৪) একজন বাংলাদেশী প্রথম শ্রেণীর ক্রিকেটার যিনি রংপুর বিভাগ ক্রিকেট দলের হয়ে খেলেন।
কে ইউ মোহানন
কে ইউ মোহানন একজন ভারতীয় সিনেমাটোগ্রাফার (চলচ্চিত্রের চিত্রগ্রাহক)।
পুরস্কার
মনোনীত - শ্রেষ্ঠ সিনেমাটোগ্রাফারের জন্যে ফিল্মফেয়ার পুরস্কার (২০১৫) - ''মিস লাভলী
বাহাই ধর্ম
thumb|300px|সিট অফ দ্য [[ইউনিভার্সাল হাউস অফ জাস্টিস, বাহাইদের পরিচালনা পর্ষদ, হাইফা, ইসরাইল।]] thumb|300px|বাহাউল্লাহর নামের ক্যালিগ্রাফি। বাহাই ধর্ম বা বাহাই বিশ্বাস হচ্ছে বাহাউল্লাহ কর্তৃক প্রতিষ্ঠিত একেশ্বরবাদী একটি ধর্ম বা বিশ্বাস। ঊনবিংশ শতাব্দীতে পারস্যে (বর্তমানে ইরান) এই ধর্মের উৎপত্তি। মূলত মানবজাতির আত্মিক ঐক্য হচ্ছে এই ধর্মের মূল ভিত্তি। বিশ্বে বর্তমানে ২০০-এর বেশি দেশ ও অঞ্চলে এই ধর্মের আনুমানিক প্রায় ৬০ লক্ষ অনুসারী রয়েছে।
বাহাই বিশ্বাস অনুসারে ধর্মীয় ইতিহাস স্বর্গীয় দূতদের ধারাবাহিক আগমণের মাধ্যমে ধাপে ধাপে সম্পন্ন হয়েছে। এইসব দূতদের প্রত্যেকে তাদের সময়কার মানুষদের সামর্থ্য ও সময় অনুসারে একটি ধর্ম প্রতিষ্ঠা করেছেন। এই সকল স্বর্গীয় দূতদের মাঝে আছেন ইব্রাহিম(আ.), গৌতম বুদ্ধ, যীশু, মুহাম্মাদ (সা.) ও অন্যান্যরা। সেই সাথে খুব সাম্প্রতিককালে বাব ও বাহাউল্লাহ। বাহাই ধর্ম মতে এসকল দূতগণ প্রত্যেকেই তাদের পরবর্তী দূত আসার ব্যাপারে, ও তাদেরকে অনুসরণ করতে বলে গেছেন। এবং বাহাউল্লার জীবন ও শিক্ষার মাধ্যমে দূতগণের এই ধারা ও পূববর্তী ধর্মগ্রন্থগুলোর অঙ্গীকার সম্পূর্ণ হয়েছে। মানবতা সমষ্টিগত বিবর্তনের একটি প্রক্রিয়া হিসেবে ধরা হয়েছে, এবং বৈশ্বিক মাপকাঠিতে সার্বিকভাবে শান্তি, সুবিচার ও ঐক্য প্রতিষ্ঠাই হচ্ছে বর্তমান সময়ের প্রয়োজনীয়তা।
‘বাহাই’ (উচ্চারণ: bəˈhaɪ) শব্দটি একটি বিশেষণ হিসেবে বাহাই বিশ্বাস বা ধর্মকে নির্দেশ করতে বা বাহাউল্লার অনুসারীদের বোঝাতে ব্যবহৃত হয়। এটি উদ্ভূত হয়েছে আরবি বাহা’ থেকে, যার অর্থ ‘মহিমা’ বা ‘উজ্জলদীপ্তি’। ধর্মটিকে নির্দেশ করতে পূর্বে বাহাইজম বা বাহাইবাদ পরিভাষাটি ব্যবহৃত হলেও বর্তমানে ধর্মটির সঠিক নাম বাহাই বিশ্বাস।
বিশ্বাস
বাহাই শিক্ষা ও মতবাদের ভিত্তি তিনটি মূল নীতির উপর প্রতিষ্ঠিত হয়েছে। এগুলো হচ্ছে ঈশ্বরের ঐক্য, ধর্মীয় ঐক্য, এবং মানবজাতির ঐক্য। এসকল স্বীকার্য থেকে এই বিশ্বাসটি অর্জিত হয় যে, ঈশ্বর নির্দিষ্ট সময় পর পর তাঁর ইচ্ছা স্বর্গীয় দূতদের মাধ্যমে ব্যক্ত করেন। আর এসকল দূতগণের উদ্দেশ্য হচ্ছে মানবজাতির চরিত্র পরিবর্তন ও উন্নয়ন। এছাড়াও যাঁরা এতে সাড়া দিয়েছেন তাঁদের কল্যাণ, এবং নৈতিক ও আত্মিক গুণের বিকাশ। এর ফলে ধর্মের ধারণাটি পরিবর্তিত হয়ে একটি নিয়মতান্ত্রিক, একত্রীকৃত, ও বিকাশমান একটি মাধ্যমে পরিণত হয়েছে, যা যুগ থেকে যুগে পরিবর্তিত হয়।
ঈশ্বর
thumb|200px|বাহাই মন্দির, সিডনি, অস্ট্রেলিয়া thumb|200px|যুক্তরাষ্ট্রের ইলিননয় অঙ্গরাজ্যের উইলমেটে [[বাহাই হাউস অফ ওরশিপ|বাহাই হাউস অফ ওরশিপের গাঁথুনিতে বিভিন্ন ধর্মের প্রতীক]]
বাহাইদের ধর্মীয় পুস্তকে ঈশ্বর হচ্ছেন একক, ব্যক্তিগত, অগম্য, সর্বজ্ঞ, সর্বব্যাপী, অক্ষয়, এবং অবিনশ্বর একটি স্বত্বা, যিনি বিশ্বভ্রহ্মাণ্ডের সবকিছুর সৃষ্টিকর্তা। ঈশ্বরের ও মহাবিশ্বের উপস্থিতিকে চিরকালব্যাপী মনে করা হয়, যার কোনো সূচনা বা পরিণতি নেই। যদিও সরাসরিভাবে ঈশ্বরকে অনুভব করা সম্ভব নয়, তবে তাঁকে তাঁর সৃষ্টির মাধ্যমে স্বজ্ঞা দ্বারা অনুভব করা সম্ভব। আর এজন্য ইচ্ছা ও উদ্দেশ্য থাকা প্রয়োজন, যা প্রকাশ পায় দূতগণের পরিভাষায় ঈশ্বরের সুস্পষ্টকরণের মাধ্যমে।
ধর্ম
বাহাই ধর্ম বিশ্বের প্রায় সকল ধর্মের বৈধতায় বিশ্বাস করে, এবং সকল ধর্মের প্রতিষ্ঠাতা ও কেন্দ্রীয় ব্যক্তিবর্গ হচ্ছে ঈশ্বরের প্রতিনিধি। ধর্মীয় ইতিহাস হচ্ছে ধর্মগুলোর ধারাবাহিক বণ্টন। এখানে প্রত্যেকে ধর্মের প্রত্যেক প্রতিনিধি ঐ সময় ও স্থানের জন্য আরও ব্যাপক ও প্রাগ্রসর ধারণার প্রবর্তন করেন। সুনির্দিষ্ট ধর্মীয় সামাজিক শিক্ষাগুলো (যেমন: প্রার্থনার নিয়ম, মৃত্যুপরবর্তী নিয়মকানুন ইত্যাদি) বর্তমান বা পরবর্তী দূতের মাধ্যমে পরবর্তিত হতে পারে। এভাবে পরবর্তী সময় ও স্থানের জন্য প্রযোজ্য আরও সঠিক একটি নিয়ম প্রতিষ্ঠিত হয়। অবশ্য, সুনির্দিষ্ট কিছু সাধারণ নীতি (যেমন: প্রতিবেশীর প্রতি আচরণ, দাতব্য কর্মকাণ্ড ইত্যাদি) রয়েছে যেগুলো সর্বজনীন ও স্থায়ী। বাহাই বিশ্বাস অনুসারে সদা অগ্রসরমানতার এই প্রক্রিয়া কখনও শেষ হবে না, যদিও বিশ্বাস করা হয় এটি চক্রাকারে ফিরে আসে। এছাড়া বাহাইরা তাঁদের বর্তমান দূত বাহাউল্লাহ’র আবির্ভাবের ১০০০ বছরের মধ্যে ঈশ্বরের আর কোনো দূতের আবির্ভাবে বিশ্বাস করে না।
মানবজাতি
200px|thumb|[[বাহাই প্রতীক#রিংস্টোন প্রতীক|রিংস্টোন প্রতীক ঈশ্বর ও মানবতার মধ্যে সংযোগ প্রদর্শন করে]]
বাহাই পুস্তক বলে প্রত্যেক মানুষের মধ্যে একটি ‘বিবেক’ বা ‘বিচাবুদ্ধিক্ষম সত্ত্বা’ রয়েছে, যা এই প্রজাতিকে ঈশ্বরকে চেনার এবং মানবতার সাথে এর স্রষ্টার সম্পর্ককে বোঝার একটি নিখুঁত সামর্থ্য প্রদান করেছে। প্রত্যেক মানুষের কিছু সুনির্দিষ্ট দায়িত্বও রয়েছে। যার মধ্যে আছে ঈশ্বর কর্তৃক প্রবর্তিত দূতগণের মাধ্যমে ঈশ্বরকে চেনা ও তাঁদের প্রদত্ত শিক্ষাকে গ্রহণ করা। বাহাই পুস্তক অনুসারে, এই পরিচয় ও আনুগত্যের মাধ্যমে, এবং মানবতার জন্য কাজ করা ও নিয়মিত প্রার্থনার ফলে মানুষ ঈশ্বরের আরও নিকটবর্তী হতে থাকে। এটি বাহাই বিশ্বাসের একটি আধ্যাত্মিক লক্ষ্য। যখন কোনো মানুষ মৃত্যুবরণ করে, আত্মা পরবর্তী জগতে পদার্পণ করে। সেখানে কোনো আত্মার আত্মিক উন্নয়ন সম্ভব, যা নির্ভর করে পার্থিব জীবনের কৃত কর্মকাণ্ডের ওপর। পার্থিব জীবনের কর্মকাণ্ডকে ভিত্তি করেই পরবর্তী আধ্যাত্মিক জীবনের বিচার নির্ধারিত হয়। স্বর্গলোক ও মর্তলোককে আধ্যাত্মিকভাবে যথাক্রমে ঈশ্বরের নিকটবর্তী ও দূরবর্তী একটি অবস্থান হিসেবে ধরা হয়। এর মাধ্যমে পার্থিব ও পরবর্তী জীবনের মধ্যে সম্পর্ক সাধিত হয়। বাহাই বিশ্বাস অনুসারে মৃত্যুর পর কোনো পুরস্কার বা শাস্তি প্রদানের বিধান নেই।
সারসংক্ষেপ
১৯২১ থেকে ১৯৫৭ পর্যন্ত বাহাই ধর্মের প্রধান ধর্মীয় নেতা শোঘি এফেন্দি নিচে বর্ণিত সারসংক্ষেপটি লিখেছিলেন, যাকে বাহাউল্লাহর প্রবর্তিত অনুশাসনের পার্থক্যসূচক একটি নীতিমালা হিসেবে ধরা হয়। সেখানে তিনি বলেছিলেন, কিতাব-ই-আকদাসে প্রবর্তিত আইন ও বিধিমালা অনুসারে বাহাই ধর্মের মূল তত্ত্ব সুপ্রতিষ্ঠিত হয়েছে:
সামাজিক নীতিমালা
নিচের নীতিমালাগুলো বাহাই অনুশাসনের উল্লেখ করতে গিয়ে প্রায়ই ব্যবহৃত হয়। এগুলো এসেছে বাহাই ধর্মগুরু আবদুল-বাহা’র বক্তৃতা থেকে। ১৯১২ সালে ইউরোপ ও উত্তর আমেরিকা সফরকালে তিনি এই নীতিমালাগুলোর উল্লেখ করেছিলেন। এই তালিকাটি কোনো কর্তৃপক্ষীয় নীতিমালা হয়, এবং এধরনের আরও কিছু তালিকা প্রচলনও রয়েছে।
জনপরিসংখ্যান
thumb|250px|ভারতের দিল্লিতে [[বাহাই হাউস অফ ওরশিপ, ভারতে প্রতিবছর প্রায় ৪০ লক্ষ দর্শনার্থী এটি পরিদর্শন করেন। এটি পদ্ম মন্দির নামে জনপ্রিয়]] বাহাইদের প্রকাশিত একটি পরিসংখ্যান অনুসারে ১৯৮৬ সালে বিশ্বে বাহাই ধর্মের অনুসারীর সংখ্যা ছিলো ৪০ লক্ষ ৭৪ হাজার, এবং বৃদ্ধির হার ছিলো ৪.৪%। বাহাই সূত্রমতে ১৯৯১ পর্যন্ত সারা বিশ্বে বাহাই জনগোষ্ঠীর সংখ্যা ৫০ লক্ষেরও বেশি। ওয়ার্ল্ড ক্রিশ্চিয়ান এনসাইক্লোপিডিয়া, ২০০১ সালের এক জরিপে (পৃ. ৪) প্রকাশ করে যে, ২০০০ সালে বিশ্বে বাহাই অনুসারীর ছিলো সংখ্যা প্রায় ৭০ লক্ষ ১০ হাজার, এবং ২১৮টি দেশে এদের অনুসারী রয়েছে।
বাহাই ধর্মের উৎপত্তিস্থল পারস্য ও উসমানীয় সাম্রাজ্য পেরিয়ে, বিশ শতকের দিকে দক্ষিণ ও দক্ষিণ পূর্ব এশিয়া, ইউরোপ, ও উত্তর আমেরিকায় কিছু সংখ্যক ধর্মান্তরিত বাহাইয়ের অস্তিত্ব ছিলো। কিন্তু ১৯৫০ থেকে ১৯৬০-এর দশকের মধ্যে বাহাই গোষ্ঠীর বড় ধরনের ধর্মীয় প্রচারণার ফলে বিশ্বের প্রায় সকল দেশে ও অঞ্চলে এই ধর্মের অনুসারীরা ছড়িয়ে পড়েন। ১৯৯০-এর দশকে বাহাইরা নিজেদের মধ্যে একতা বাড়ানোর লক্ষ্যে নিয়মতান্ত্রিকভাবে বড় ধরনের উন্নয়ন কার্যক্রম শুরু করে। ফলশ্রুতিতে ২১ শতকের গোড়ার দিকে বিশ্বের বিভিন্ন স্থান থেকে বড় অঙ্কের মানুষ এ ধর্ম গ্রহণ করে। বর্তমানে বাহাই ধর্ম ইরানের সর্ববৃহৎ সংখ্যালঘু ধর্মীয় সম্প্রদায়।
দ্য ওয়ার্ল্ড অ্যালামনাক অ্যান্ড বুক অফ ফ্যাক্টস ২০০৪ অনুসারে: "The majority of Bahá'ís live in Asia (3.6 million), Africa (1.8 million), and Latin America (900,000). According to some estimates, the largest Bahá'í community in the world is in India, with 2.2 million Bahá'ís, next is Iran, with 350,000, and the US, with 150,000. Aside from these countries, numbers vary greatly. Currently, no country has a Bahá'í majority."
দ্য ব্রিটানিকা বুক অফ দ্য ইয়ার (১৯৯২-বর্তমান) বইটি ২০০২ সালে দেশের উপস্থিতির সংখ্যাকে ভিত্তি করে ধর্মের বর্ধনশীলতার একটি হার প্রকাশ করেছে। এই জরিপ অনুসারে বাহাই ধর্ম বিশ্বের দ্বিতীয় বৃহত্তম বর্ধনশীল স্বাধীন ধর্ম। ব্রিটানিকা দাবি করেছে বিশ্বের ২৪৭টি দেশ ও স্থানে এই ধর্মের অস্তিত্ব আছে। সেই সাথে বিশ্বে প্রায় ২,১০০ জাতিগত, বর্ণভিত্তিক, ও উপজাতীয় জনগোষ্ঠীর মধ্যে এই ধর্মের অনুসারী রয়েছে। এছাড়াও বিশ্বের প্রায় ৮০০টি ভাষাভাষীর মানুষের মধ্যে এই ধর্মের অস্তিত্ব বিদ্যমান, এবং সবমিলিয়ে বিশ্বব্যাপী এই ধর্মের অনুসারীর সংখ্যা প্রায় ৭০ লক্ষ।
২০০৭ সালে এফপি ম্যাগাজিনের এক জরিপ অনুসারে বিশ্বে বাহাই ধর্মের অনুসারী বৃদ্ধির হার ১.৭%। thumb|250px|সরকার কর্তৃক গুড়িয়ে দেবার পর ইরানের ইয়াজদ প্রদেশে বাহাইদের একটি কবরস্থান
হয়রানি
মুসলিম সংখ্যাগরিষ্ঠ দেশগুলোতে বাহাইরা বারবার হয়রানি ও নানাবিধ প্রতিকূলতার শিকার হয়ে আসছে।, কারণ মুসলিম ধর্মীয় নেতারা বাহাই ধর্মকে একটি স্বাধীন ধর্ম হিসেবে মানেন না। বাহাইদের বিরুদ্ধে সবচেয়ে বড় মাপের হয়রানিগুলো সংগঠিত হয়েছে ধর্মটির উৎসভূমি ইরানে। ১৯৭৮ থেকে ১৯৯৮ সালের মধে সেখানে ২০০ জনেরও বেশি বাহাইকে মৃত্যুদণ্ড প্রদান করা হয়। এছাড়া বাহাইদের ধর্মীয় অধিকার আরও অনেক দেশেই বিভিন্ন সীমাবদ্ধতার মাঝে চালিত হয়। এসকল দেশের মধ্যে আছে আফগানিস্তান, আলজেরিয়া, ইন্দোনেশিয়া, ইরাক, মরক্কো, এবং সাহারা-নিম্ন আফ্রিকার বিভিন্ন দেশ।
বিশ্বকর্মা পূজা
বিশ্বকর্মা পূজা বা বিশ্বকর্মা জয়ন্তী হচ্ছে একটি হিন্দুধর্মীয় উৎসব। হিন্দু স্থাপত্য দেবতা বিশ্বকর্মার সন্তুষ্টি লাভের আশায় এই পূজা করা হয়। তাকে স্বয়ম্ভু এবং বিশ্বের স্রষ্টা হিসাবে বিবেচনা করা হয়। তিনি দেবতা কৃষ্ণের রাজধানী দ্বারকা শহরটি নির্মাণ করেছিলেন। এছাড়াও তিনি রামায়ণে বর্ণিত লঙ্কা নগরী, পাণ্ডবদের মায়া সভা, রামায়ণে উল্লিখিত ব্রহ্মার পুষ্পক রথ, দেবতাদের বিভিন্ন গমনাগমনের জন্য বিভিন্ন বাহন, দেবপুরী এবং  বিষ্ণুর সুদর্শন চক্র, শিব এর ত্রিশূল, কুবের এর অস্ত্র, ইন্দ্রের বজ্র, কার্তিকের শক্তি সহ দেবতাদের জন্য বহু কল্পিত অস্ত্রের স্রষ্টা। বিশ্বকর্মার ভক্তরা বিশ্বাস করেন যে তিনি এই বিশ্বের সব কর্মের সম্পাদক। তিনি সব ধরনের শিল্পের প্রকাশক। শিল্পবিদ্যায় বিশ্বকর্মার রয়েছে একচ্ছত্র অধিকার। তিনি নিজেই চতুঃষষ্টিকলা, স্থাপত্যবেদ এবং উপবেদ এর প্রকাশক। কথিত আছে, পুরীর বিখ্যাত জগন্নাথমূর্তিও তিনিই নির্মাণ করেন। তাকে স্বর্গীয় সূত্রধরও বলা হয়।
সময়
হিন্দুদের অন্যান্য পূজার সময় চাঁদের গতি-প্রকৃতির উপর নির্ধারিত হলেও বিশ্বকর্মার পূজার সময় সূর্যের গতি প্রকৃতির উপর নির্ভর করে নির্ধারিত হয়। এই নিয়ম অনুসারে সূর্য যখন সিংহ রাশি থেকে কন্যা রাশিতে প্রবেশ করে তখন উত্তরায়ন শুরু হয়। এই সময়েই দেবতারা নিদ্রা থেকে জেগে ওঠেন এবং বিশ্বকর্মার পূজার আয়োজন শুরু করা হয়।
হিন্দু পঞ্জিকা অনুযায়ী বিশ্বকর্মা পূজার দিনটি 'কন্যা সংক্রান্তি' তে পড়ে।  গ্রেগরীয় বর্ষপঞ্জী অনুসারে এটি সাধারণত প্রতি বছর ১৬ থেকে ১৭ সেপ্টেম্বরের মধ্যে উদযাপিত হয়। দিনটি ভারতীয় সৌর বর্ষপঞ্জি এবং বঙ্গাব্দের ভাদ্র মাসের শেষ দিন।  সৌর ক্যালেন্ডারে ভারতীয় ভাডো মাসের শেষ দিন। বাংলাদেশ, ভারতের আসাম, উত্তরপ্রদেশ, কর্ণাটক, পশ্চিমবঙ্গ, বিহার, ঝাড়খণ্ড, ওড়িশা এবং ত্রিপুরা রাজ্যে সৌর বর্ষপঞ্জী অনুসারে দিনটি পালিত হয়। প্রতিবেশী দেশ নেপালেও এই উৎসব উদযাপিত হয়।
তবে কোন কোন অঞ্চলে অক্টোবর-নভেম্বর মাসে দীপাবলির একদিন পর গোবর্ধন পূজার সাথেও বিশ্বকর্মা পূজা পালন করা হয়।
পূজা
বিশ্বকর্মা পূজা মূলত কারখানা শিল্পপ্রতিষ্ঠান ও ব্যবসা প্রতিষ্ঠানে পালন করা হয়। প্রায়ই দোকানের মেঝেতে পূজার আয়োজন করা হয়। কখনো কখনো বিশ্বকর্মার মূর্তি স্থাপন করে কিংবা কখনও কখনও পটে আঁকা চিত্র সামনে রেখে তার পূজা করা হয়। এসময় দোকান কিংবা শিল্প প্রতিষ্ঠানের সকল কর্মী একসাথে এক জায়গায় জড়ো হয়ে তার পূজা করে।
বিশ্বকর্মার সন্তুষ্টি অর্জন ও তার প্রতি শ্রদ্ধার নিদর্শন হিসেবে কেবল প্রকৌশলী কিংবা স্থপতি সম্প্রদায় নয়, সব ধরনের কারিগর, সূতার, মিস্ত্রি, কামার-কুমার, স্বর্ণকার, শিল্প কর্মী, কারখানার শ্রমিক, ঢালাইকর সহ অনেক ধরনের পেশার মানুষ এদিন তাঁর পূজা করে। তারা আরও উন্নত ভবিষ্যতের জন্য, নিরাপদ কাজের পরিস্থিতি এবং নিজেদের দক্ষতা বৃদ্ধির মাধ্যমে সর্বোপরি নিজ নিজ ক্ষেত্রে সাফল্যের জন্য প্রার্থনা করে। আবার শ্রমিকেরা বিভিন্ন যন্ত্রপাতি সুষ্ঠুভাবে পরিচালনার জন্য প্রার্থনা করে। কখনো কখনো কারিগরেরা এসব যন্ত্রপাতি বিশ্বকর্মার নামে সমর্পন করে এবং ওই সময় সেসব যন্ত্রপাতি ব্যবহারে বিরত থাকে। আধুনিক ইলেকট্রনিক সার্ভারগুলিও যাতে সুষ্ঠুভাবে কাজ করে সে জন্যও কেউ কেউ তার উপাসনা করে।
বিশ্বকর্মা পূজার দিন প্রত্যেকের ঘরে ঘরে বিশেষ খাবার দাবারের ব্যবস্থা করা হয় এবং পূজার পরে কোনও কোনও এলাকায় সমবেতভাবে ঘুড়ি ওড়ানো হয়।
সাদ্দাম হোসেন (দ্ব্যর্থতা নিরসন)
সাদ্দাম হোসেন বলতে যাদেরকে বোঝানো হতে পারে;
ওসাইরিস
right|thumb|100px|ওসাইরিসকে সাধারণত এই রূপেই দেখান হয়ে থাকে ওসাইরিস (প্রাচীন গ্রিক ভাষা: Όσιρις ওসিরিস্‌) মিশরীয় পুরানে জীবন, মৃত্যু এবং ঊর্বরতার দেবতা। পৃথিবীর দেবতা গেব এবং আকাশের দেবী নুটের পুত্র ওসাইরিস। ওসাইরিসের স্ত্রী ছিলেন তার বোন আইসিস। ওসাইরিসের মৃত্যুর পর তার পুত্র হোরাস জন্ম নিয়েছেন বলে গণ্য করা ।
নামের ব্যুৎপত্তি
[[File:Head_of_the_God_Osiris,_ca._595-525_B.C.E..jpg|ডান|থাম্ব|দেবতা ওসিরিসের মাথা, ৫৯৫-৫২৫ খ্রীস্টপূর্ব
ব্রুকলিন যাদুঘর]] ওসিরিস হল প্রাচীন গ্রীক Ὄσιρις এর একটি ল্যাটিন ট্রান্সলিটারেশন , যা মিশরীয় ভাষায় মূল নামের গ্রীক রূপান্তর। মিশরীয় হায়ারোগ্লিফগুলিতে নামটি wsjr হিসাবে উপস্থিত হয়, যা কিছু মিশরবিদরা পরিবর্তে ꜣsjr বা jsjrj হিসাবে প্রতিবর্ণীকরণ করতে বেছে নেন। যেহেতু হায়ারোগ্লিফিক লেখায় স্বরবর্ণের অভাব রয়েছে, তাই মিশরবিদরা নামটিকে বিভিন্ন উপায়ে উচ্চারণ করেছেন, যেমন আসার, আউসার, আউসির, ওয়েসির, উসির বা উসির।
মূল নামের ব্যুৎপত্তি ও অর্থের জন্য বেশ কিছু প্রস্তাব করা হয়েছে; মিসরবিদ মার্ক জে. স্মিথের মতে, কেউই পুরোপুরি বিশ্বাসযোগ্য নয়। অ্যাডলফ এরম্যানকে অনুসরণ করে বেশিরভাগই wsjr-কে গৃহীত প্রতিবর্ণীকরণ হিসাবে গ্রহণ করে:
যাইহোক, সম্প্রতি বিকল্প প্রতিবর্ণীকরণ প্রস্তাব করা হয়েছে:
আর্বিভাব
ওসিরিসকে আতেফ মুকুট পরা তার সবচেয়ে উন্নত মূর্তিবিদ্যায় উপস্থাপন করা হয়েছে, যা উচ্চ মিশরের সাদা মুকুটের মতো, কিন্তু প্রতি পাশে দুটি কুঁচকানো উটপাখির পালক যুক্ত করা হয়েছে। তিনি ক্রুক এবং ফ্লাইলও বহন করেন। ক্রুক ওসিরিসকে একজন মেষপালক দেবতা হিসেবে উপস্থাপন করে বলে মনে করা হয়। মেষপালকদের চাবুক, ফ্লাই-হুইস্ক, বা নিম্ন মিশরের নবম নাম দেবতা অ্যান্ডজেটির সাথে যোগসূত্রের সাথে ফ্লাইলের প্রতীকতা আরও অনিশ্চিত।
তাকে সাধারণত সবুজ (পুনর্জন্মের রঙ) বা কালো (নীল প্লাবনভূমির উর্বরতার ইঙ্গিত করে) মমিফর্মে (বুক থেকে নিচের দিকে মমিকরণের ফাঁদ পরা) রঙের ফারাও হিসাবে চিত্রিত করা হয়েছিল।
প্রারম্ভিক পৌরাণিক কাহিনী
পিরামিড গ্রন্থগুলোতে তারার মধ্যে সূর্য দেবতার সাথে অনন্ত ভ্রমণের পরিপ্রেক্ষিতে পরকালের প্রাথমিক ধারণাগুলি বর্ণনা করে। এই মর্চুয়ারি গ্রন্থগুলির মধ্যে, চতুর্থ রাজবংশের শুরুতে পাওয়া যায়: "রাজার একটি নৈবেদ্য এবং আনুবিস " । পঞ্চম রাজবংশের শেষের দিকে, সমস্ত সমাধিতে সূত্রটি পরিণত হয় " রাজা দেয় একটি নৈবেদ্য  এবং ওসিরিস "।
হোরাসের পিতা
ওসিরিস হলেন দেবতা হোরাসের পৌরাণিক পিতা, যার ধারণা ওসিরিস মিথ ( প্রাচীন মিশরীয় বিশ্বাসের একটি কেন্দ্রীয় মিথ) এ বর্ণিত হয়েছে। পৌরাণিক কাহিনী মতে, ওসিরিস কে তার ভাই সেত হত্যা করেছিল কারণ সে ওসিরিস এর সিংহাসন চেয়েছিল। তার স্ত্রী, আইসিস, ওসিরিস এর মৃতদেহ খুঁজে পায় এবং এটিকে নলখাগড়ার মধ্যে লুকিয়ে রাখে,  সেত  এটি খুজে পায়  এবং টুকরো টুকরো করে। আইসিস দেহ টিকে  পুনরুদ্ধার করে এবং ওসিরিস এর খণ্ডিত টুকরোগুলিতে যোগ দেয়, তারপর যাদু ব্যবহার করে সংক্ষিপ্তভাবে তাকে পুনরুজ্জীবিত করে। এই যাদুটি তাকে ওসিরিস দ্বারা গর্ভবতী হওয়ার সময় দেয়। আইসিস পরে হোরাসের জন্ম দেয়।যেহেতু হোরাস ওসিরিস এর পুনরুত্থানের পরে জন্মগ্রহণ করেছিলেন, তাই হোরাসকে নতুন শুরুর প্রতিনিধিত্বকারী এবং দখলকারী সেত এর উপর বিজয়ী হিসাবে ভাবা হয়েছিল।
Ptah-Seker (যা সেকারের সাথে সৃষ্টিকর্তা Ptah- এর পরিচয়ের ফলে হয়েছিল) এভাবে ধীরে ধীরে ওসিরিস এর সাথে পরিচিতি লাভ করে, দুজনে Ptah-Seker-Osiris হয়ে ওঠে। সূর্যকে পাতালে রাত কাটানোর কথা ভাবা হয়েছিল, এবং পরবর্তীতে প্রতিদিন সকালে "পুনর্জন্ম" হয়েছিল, Ptah-Seker-Osiris কে পাতালের রাজা, পরকাল, জীবন, মৃত্যু এবং পুনর্জন্মের দেবতা হিসাবে চিহ্নিত করা হয়েছিল। ওসিরিসের সেকার-ওসিরিসের দিক ও রূপও রয়েছে।
রাম/মেষ দেবতা
ওসিরিসের আত্মা, বা তার বা, মাঝে মাঝে নিজের অধিকারে পূজা করা হত, প্রায় যেন এটি একটি স্বতন্ত্র দেবতা, বিশেষ করে মেন্ডেসের ডেল্টা শহরে। ওসিরিসের এই দিকটিকে বানেবজেডেট হিসাবে উল্লেখ করা হয়েছিল, যা ব্যাকরণগতভাবে মেয়েলি (এছাড়াও বানান " বনেবেদ " বা " বনেবজেদ "), আক্ষরিক অর্থে " ডিজেডের প্রভুর বা, যার মোটামুটি অর্থ নিরবিচ্ছিন্নতার স্তম্ভের প্রভুর আত্মা। . ডিজেড, এক ধরণের স্তম্ভ, সাধারণত ওসিরিসের মেরুদণ্ড হিসাবে বোঝা হয়।
জল সরবরাহকারী নীল নদ, এবং ওসিরিস (উদ্ভিদ পুনরুত্থানের সাথে দৃঢ়ভাবে সংযুক্ত) যারা শুধুমাত্র পুনরুত্থিত হওয়ার জন্য মারা গিয়েছিল, ধারাবাহিকতা এবং স্থিতিশীলতার প্রতিনিধিত্ব করে। বানেবজেদ হিসাবে, ওসিরিসকে আকাশের প্রভু এবং ( সূর্যদেবতা ) রা- এর জীবন উপাধি দেওয়া হয়েছিল। বা-এর অর্থ পশ্চিমা অর্থে "আত্মা" নয়, এবং ক্ষমতা, খ্যাতি, চরিত্রের শক্তির সাথে সম্পর্কযুক্ত, বিশেষ করে দেবতার ক্ষেত্রে।
যেহেতু বা শক্তির সাথে যুক্ত ছিল, এবং এটি মিশরীয় ভাষায় রাম শব্দের জন্যও ঘটেছে, তাই বনেবজেদকে একটি রাম বা মেষ-মাথা হিসাবে চিত্রিত করা হয়েছিল। একটি জীবন্ত, পবিত্র রাম মেন্ডেসে রাখা হয়েছিল এবং দেবতার অবতার হিসাবে পূজা করা হয়েছিল এবং মৃত্যুর পরে, মেষগুলিকে মমি করা হয়েছিল এবং একটি রাম-নির্দিষ্ট নেক্রোপলিসে সমাহিত করা হয়েছিল। বনেবজেদকে ফলস্বরূপ হোরাসের পিতা বলা হয়, কারণ বনেবজেদ ওসিরিসের একটি দিক ছিল।
মেষের সাথে ওসিরিসের সম্পর্ক, দেবতার ঐতিহ্যবাহী ক্রুক এবং ফ্লাইল হল রাখালের যন্ত্র, যা কিছু পণ্ডিতদের কাছে নীল নদের পশুপালক উপজাতিতে ওসিরিসের একটি উৎস বলেও পরামর্শ দিয়েছে।
পুরাণ
প্লুটার্ক ওসিরিস মিথের একটি সংস্করণ বর্ণনা করেছেন যে সেট (ওসিরিসের ভাই), ইথিওপিয়ার রাণীর, ৭২ জন সহযোগীর সাথে ওসিরিসকে হত্যার ষড়যন্ত্র করেছিলেন। সেট ওসিরিস কে বোকা বানিয়ে বাক্সে ভিতরে ডুকায় আর বন্ধ করে দেয় পরবর্তীতে সীসা দিয়ে সীল মেরে দেয় এবং নীল নদে ফেলে দেয়।  ওসিরিসের স্ত্রী, আইসিস, তার দেহাবশেষের সন্ধান করেছিলেন অবশেষে  তিনি  তাকে একটি তেঁতুল গাছের কাণ্ডে এম্বেড করা দেখতে পান, যা ফিনিশিয়ান উপকূলে বাইব্লোসের একটি প্রাসাদের ছাদ ধরে রেখেছিল। তিনি কফিনটি সরিয়ে তার স্বামীর লাশ উদ্ধার করতে সক্ষম হন।
মিথের একটি সংস্করণে, আইসিস ওসিরিসকে সংক্ষিপ্তভাবে পুনরুজ্জীবিত করার জন্য একটি জাদুমন্ত্র ব্যবহার করেছিল যাতে সে তাকে গর্ভধারণ করতে পারে। ওসিরিসকে সুগন্ধিকরণ এবং কবর দেওয়ার পর, আইসিস গর্ভধারণ করে এবং তাদের পুত্র হোরাসকে জন্ম দেয়। তারপরে ওসিরিস পাতালের দেবতা হিসাবে বেঁচে ছিলেন। তার মৃত্যু এবং পুনরুত্থানের কারণে, ওসিরিস নীল নদের বন্যা এবং পশ্চাদপসরণ এবং এইভাবে নীল উপত্যকা বরাবর ফসলের বার্ষিক বৃদ্ধি এবং মৃত্যুর সাথে যুক্ত ছিল।
ডিওডোরাস সিকুলাস পৌরাণিক কাহিনীর আরেকটি সংস্করণ মতে ওসিরিসকে একজন প্রাচীন রাজা হিসাবে বর্ণনা করা হয়েছিল যিনি মিশরীয়দের কৃষি সহ সভ্যতার শিল্প শিখিয়েছিলেন, তারপরে মিসরে ফিরে আসার আগে তার  বোন আইসিস, সাট্যার এবং নয়টি মিউজের সাথে বিশ্ব ভ্রমণ করেছিলেন।  ওসিরিস তার দুষ্ট ভাই টাইফন দ্বারা খুন হয়েছিল, যিনি সেটের সাথে চিহ্নিত হয়েছিল। টাইফন মৃতদেহটিকে ছাব্বিশটি টুকরোতে বিভক্ত করেছিল, যা সে তার সহযোগী ষড়যন্ত্রকারীদের মধ্যে ভাগ করে দিয়েছিল যাতে তারা হত্যার সাথে জড়িত থাকে। আইসিস এবং হারকিউলিস (হোরাস) ওসিরিসের মৃত্যুর প্রতিশোধ নেয় এবং টাইফনকে হত্যা করে। আইসিস ফ্যালাস ছাড়া ওসিরিসের শরীরের সমস্ত অংশ উদ্ধার করে এবং গোপনে কবর দেয়। তিনি তাদের প্রতিলিপি তৈরি করেছিলেন এবং সেগুলিকে বিভিন্ন স্থানে বিতরণ করেছিলেন, যা পরে ওসিরিস উপাসনার কেন্দ্রে পরিণত হয়েছিল।
পূজা
মিশর জুড়ে বিভিন্ন স্থানে ওসিরিসের সম্মানে বার্ষিক অনুষ্ঠান করা হয়েছিল। যার প্রমাণ ফ্রাঙ্ক গডিও এবং তার দলের পানির নিচে ডুবে যাওয়া শহর থনিস-হেরাক্লিওনের প্রত্নতাত্ত্বিক খননের সময় আবিষ্কৃত হয়েছিল। এই অনুষ্ঠানগুলো ছিল উর্বরতার অনুষ্ঠান,  যা ওসিরিসের পুনরুত্থানের প্রতীক। সাম্প্রতিক পণ্ডিতরা বেঁচে থাকা উপাদান থেকে পরিষ্কার "[ওসিরিস'] উর্বরতার এন্ড্রোজিনাস চরিত্র" এর  উপর জোর দিয়েছেন।  উদাহরণ স্বরূপ, ওসিরিসের উর্বরতা কাস্ট্রেটেড/টুকরো টুকরো হওয়া এবং দেবী আইসিস দ্বারা পুনরায় একত্রিত হওয়া উভয় থেকেই আসতে হবে, যার আলিঙ্গন তার ওসিরিস অনুরূপ নিখুত রাজা, হোরাস তৈরি করে।  আরও, সমাধি-শিলালিপি দ্বারা প্রমাণিত, মহিলা এবং পুরুষ উভয়েই তাদের মৃত্যুর সময় ওসিরিসের সাথে একত্রিত (শনাক্তকরণ) করতে পারে, আরেকটি প্রমাণ যা ওসিরিসের অ্যান্ড্রোজিনাস প্রকৃতিকে আন্ডারলাইন করে।
মৃত্যু বা স্থানান্তর এবং পরকালের দেবতা হিসাবে প্রতিষ্ঠান
প্লুটার্ক এবং অন্যরা উল্লেখ করেছেন যে ওসিরিসের জন্য বলিদান ছিল "বিষণ্ণ, গম্ভীর এবং শোকাবহ।।" (আইসিস এবং ওসিরিস, ৬৯) এবং যে মহান রহস্য উৎসব, যা উদযাপিত হয় দুটি পর্বে , Abydos এ দেবতার মৃত্যুর স্মরণে শুরু হয়েছিল, সে একই দিনে মাটিতে শস্য রোপণ করা হয়েছিল (আইসিস এবং ওসিরিস, ১৩)। বার্ষিক উৎসবে "ওসিরিস বেডস" নির্মাণ জড়িতঅঙ্কুরিত বীজটি মৃতদের মধ্য থেকে ওসিরিসের পুনরুত্থানের প্রতীক। তুতানখামুনের সমাধিতে প্রায় আদিম উদাহরণ পাওয়া গেছে। ইমিউট প্রতীক- একটি পাত্র বসানো একটি খুঁটির সাথে বাঁধা একটি পশুর স্টাফড, মাথাবিহীন চামড়ার একটি চিত্র, যা পাতালের দেবতা হিসাবে ওসিরিস এবং মমিকরণের দেবতা আনুবিসের সাথে সম্পর্কিত একটি প্রতীক ছিল, কখনও কখনও মৃত ব্যক্তির অন্ত্যেষ্টিক্রিয়া সরঞ্জাম এর মধ্যে অন্তর্ভুক্ত ছিল।
উৎসবের প্রথম পর্বে ওসিরিসের হত্যা ও টুকরো টুকরো করা, তার স্ত্রী আইসিস দ্বারা তার দেহের সন্ধান, পুনরুত্থিত দেবতা হিসাবে তার বিজয়ী প্রত্যাবর্তন এবং যে যুদ্ধে হোরাস সেটকে পরাজিত করেছিল তা চিত্রিত করে একটি প্রকাশ্য নাটক দেখানো হতো।
চতুর্থ শতাব্দীর জুলিয়াস ফিরমিকাস ম্যাটারনাসের মতে, এই নাটকটি প্রতি বছর উপাসকদের দ্বারা পুনঃপ্রবর্তিত হয়েছিল যারা "তাদের স্তন পেটাতেন এবং তাদের কাঁধে আঘাত করেছিলেন।... যখন তারা ভান করে যে দেবতার বিকৃত দেহাবশেষ পাওয়া গেছে এবং আবার যোগ দেওয়া হয়েছে... তারা শোক থেকে আনন্দে পরিণত হয়।" ( De Error Profanarum Religionum )।
ওসিরিসের আবেগ তার 'ওয়েনেনেফার' ("যিনি নিখুঁত হতে চলেছেন") নামে প্রতিফলিত হয়েছিল, যা তার মরণোত্তর ক্ষমতারও ইঙ্গিত দেয়
গম এবং মাটির আচার
মিডল কিংডম ইখেরনোফ্রেট স্টেলে থেকে প্রাপ্ত জনসাধারণের "নাট্য" অনুষ্ঠানের বিপরীতে, পুরোহিতদের দ্বারা মন্দিরের অভ্যন্তরে আরও রহস্যময় অনুষ্ঠান করা হত। তারপর তারা জলের সাথে কিছু উর্বর মাটি মেখে... এবং সেখান থেকে একটি অর্ধচন্দ্রাকৃতির আকৃতি তৈরি করে, যা তারা কাপড় ও অলংকার দিয়ে সুসজ্জিত করে, এটি ইঙ্গিত করে যে তারা এই দেবতাদেরকে পৃথিবী এবং জলের পদার্থ হিসাবে বিবেচনা করে।" ( আইসিস এবং ওসিরিস, ৩৯)। তবুও তার বিবরণগুলি এখনও অস্পষ্ট ছিল, কারণ তিনি আরও লিখেছেন, "আমি কাঠ কাটার উপর দিয়ে যাচ্ছি" - এটি বর্ণনা না করার সিদ্ধান্ত নিয়েছে, যেহেতু তিনি এটিকে সবচেয়ে পবিত্র আচার হিসাবে বিবেচনা করেছিলেন ( ঐ. ২১)।
বিচার
জীবনের সময় অন্যায়ের জন্য মৃত্যুর পরে ঐশ্বরিক ন্যায়বিচার প্রয়োগ করার ধারণাটি প্রথম দেখা যায়, পুরাতন রাজত্বের সময় একটি ষষ্ঠ রাজবংশের সমাধিতে যা পরবর্তীতে মাআতের ৪২ জন মূল্যায়নকারীর সামনে সম্পাদিত নেতিবাচক স্বীকারোক্তি হিসাবে বর্ণনা করা হবে।
মৃত্যুর সময় একজন ব্যক্তি বিয়াল্লিশজন ঐশ্বরিক বিচারকের একটি বিচারালয় এর রায়ের মুখোমুখি হন। যদি তারা দেবী মাআত- এর নিয়ম অনুসারে জীবন পরিচালনা করে, যিনি সত্য এবং সঠিক জীবনযাপনের প্রতিনিধিত্ব করেন, তবে সেই ব্যক্তিকে ওসিরিসের রাজ্যে স্বাগত জানানো হয়। দোষী সাব্যস্ত হলে, সেই ব্যক্তিকে আত্মা-ভোজন রাক্ষস আম্মিত এর কাছে নিক্ষেপ করা হয়েছিল এবং অনন্ত জীবনে অংশীদার হয়নি। যে ব্যক্তিকে গ্রাসকারী ধরে নিয়ে যায় তাকে প্রথমে ভয়ঙ্কর শাস্তি দেওয়া হয় এবং তারপর ধ্বংস করা হয়। শাস্তির এই চিত্রগুলি প্রাথমিক খ্রিস্টান এবং কপটিক পাঠ্যের মাধ্যমে নরককে নরকের মধ্যযুগীয় ধারণাকে প্রভাবিত করতে পারে। যারা ন্যায়সঙ্গত বলে বিবেচিত হয় তাদের জন্য শুদ্ধিকরণ "ফ্লেম আইল্যান্ড" এর বর্ণনায় পাওয়া যেতে পারে, যেখানে তারা মন্দ এবং পুনর্জন্মের উপর বিজয় অনুভব করে। অভিশপ্তের জন্য, সম্পূর্ণ ধ্বংসের জন্য একটি অ-সত্তার অপেক্ষা করছে, কিন্তু চিরন্তন নির্যাতনের কোন পরামর্শ নেই।
স্ক্রিন অ্যাক্টরস গিল্ড পুরস্কার (সেরা অভিনেত্রী - মিনি ধারাবাহিক, বা টেলিচলচ্চিত্র)
স্ক্রিন অ্যাক্টরস গিল্ড পুরস্কার (সেরা অভিনেত্রী - মিনি ধারাবাহিক বা টেলিচলচ্চিত্র) হচ্ছে স্ক্রিন অ্যাক্টরস গিল্ড অ্যসোসিয়েশনের দেওয়া একটা পুরস্কার। কোনো অভিনেত্রীকে কোনো মিনি ধারাবাহিক বা টেলিচলচ্চিত্রে অভিনয়ে পারদর্শীতা প্রদর্শনের স্বীকৃতিস্বরূপ এই পুরস্কার দেওয়া হয়। সাম্প্রতিক বিজয়ী মিশেল উইলিয়ামস ফস/ভেরডন মিনি ধারাবাহিকে অভিনয়ের জন্য এই পুরস্কার লাভ করেন।
ওসাইরিস
বিচার
সেটি আই- এর রাজত্বকালে, ওসিরিসকে রাজকীয় আদেশে জীবিতদের অনুসরণ করার জন্য আহ্বান জানানো হয়েছিল যখন অন্যায় পরিলক্ষিত হয়েছিল কিন্তু গোপন রাখা হয়েছিল এবং রিপোর্ট করা হয়নি।
স্ক্রিন অ্যাক্টরস গিল্ড পুরস্কার (সেরা অভিনেত্রী - মিনি ধারাবাহিক, বা টেলিচলচ্চিত্র)
মনোনয়নপ্রাপ্ত ও বিজয়ী
থাম্ব|110px|[[জোঅ্যান উডওয়ার্ড ব্রিদিং লেসনস্‌ (১৯৯৪) টিভি চলচ্চিত্রে অভিনয়ের জন্য এই পুরস্কার লাভ করেন।]] থাম্ব|110px|[[ক্যাথি বেট্‌স দ্য লেট শিফট (১৯৯৬) টিভি চলচ্চিত্রে অভিনয়ের জন্য এই পুরস্কার লাভ করেন।]] থাম্ব|110px|[[হ্যালি বেরি ইন্ট্রোডিউসিং ডরোথি ড্যানড্রিজ (১৯৯৯) টিভি চলচ্চিত্রে ডরোথি ড্যানড্রিজ চরিত্রে অভিনয়ের জন্য এই পুরস্কার লাভ করেন।]]
ওসাইরিস
হেলেনাইজেশন
প্রথম দিকের টলেমাইক রাজারা একটি নতুন দেবতা, সেরাপিসকে প্রচার করেছিলেন, যিনি বিভিন্ন গ্রীক দেবতার সাথে ওসিরিসের বৈশিষ্ট্যগুলোকে মিলিত করেছিলেন এবং একটি হেলেনিস্টিক আকারে চিত্রিত করা হয়েছিল। সেরাপিসকে প্রায়শই আইসিসের সঙ্গী হিসাবে বিবেচনা করা হত এবং টলেমিদের রাজধানী আলেকজান্দ্রিয়ার পৃষ্ঠপোষক দেবতা হয়ে ওঠে। সেরাপিসের উৎপত্তি জানা যায়নি। কিছু প্রাচীন লেখক দাবি করেন যে সেরাপিসের ধর্ম আলেকজান্দ্রিয়ায় আলেকজান্ডার দ্য গ্রেট নিজেই প্রতিষ্ঠা করেছিলেন, তবে বেশিরভাগ যারা সেরাপিসের উৎসের বিষয়ে আলোচনা করেন তারা প্লুটার্কের মতোই একটি গল্প দেন। ঘটনার প্রায় ৪০০ বছর পরে লিখতে গিয়ে, প্লুটার্ক দাবি করেছিলেন যে টলেমি প্রথম আনাতোলিয়ার সিনোপে একটি বিশাল মূর্তির স্বপ্ন দেখার পরে এই ধর্ম প্রতিষ্ঠা করেছিলেন। তার কাউন্সিলররা মূর্তিটিকে গ্রীক দেবতা প্লুটো হিসেবে চিহ্নিত করেন এবং বলেছিলেন যে প্লুটোর মিশরীয় নাম ছিল সেরাপিস। এই নামটি হেলেনাইজেশন "ওসিরিস-এপিস" হতে পারে। ওসিরিস-এপিস ছিলেন মেমফাইট নেক্রোপলিসের পৃষ্ঠপোষক দেবতা এবং সেখানে উপাসনা করা এপিস ষাঁড়ের পিতা এবং টলেমাইক সময়ের পাঠ্য "সেরাপিস" কে "ওসিরিস-এপিস" এর গ্রীক অনুবাদ হিসাবে বিবেচনা করা হয়। কিন্তু সেরাপিসের ধর্মের প্রাথমিক প্রমাণের সামান্য কিছু মেমফিস থেকে এসেছে, এবং এর বেশিরভাগই ভূমধ্যসাগরীয় বিশ্ব থেকে এসেছে যার কোনো উল্লেখ নেই সেরাপিসের জন্য মিশরীয় বংশোদ্ভূত হওয়ার, তাই মার্ক স্মিথ সন্দেহ প্রকাশ করেছেন যে সেরাপিস ওসিরিস-এপিসের নামের একটি গ্রীক রূপ হিসাবে উদ্ভূত হয়েছিল এবং পাতাগুলি সম্ভাবনা খুলে দেয় যে সেরাপিস মিশরের বাইরে উদ্ভূত হয়েছিল।
স্ক্রিন অ্যাক্টরস গিল্ড পুরস্কার (সেরা অভিনেত্রী - মিনি ধারাবাহিক, বা টেলিচলচ্চিত্র)
মনোনয়নপ্রাপ্ত ও বিজয়ী
থাম্ব|110px|[[ক্লেয়ার ডেইন্স টেম্পল গ্র্যান্ডিন (২০১০) টিভি চলচ্চিত্রে টেম্পল গ্র্যান্ডিন চরিত্রে অভিনয়ের জন্য এই পুরস্কার লাভ করেন।]] থাম্ব|110px|[[কেট উইন্সলেট মিলড্রেড পিয়ার্স (২০১১) মিনি ধারাবাহিকে অভিনয়ের জন্য এই পুরস্কার লাভ করেন।]] থাম্ব|110px|[[জুলিঅ্যান মুর গেম চেঞ্জ (২০১২) টিভি চলচ্চিত্রে অভিনয়ের জন্য এই পুরস্কার লাভ করেন।]] থাম্ব|110px|[[ফ্রান্সেস ম্যাকডোরম্যান্ড অলিভ কিটেরিজ (২০১৪) মিনি ধারাবাহিকে অভিনয়ের জন্য এই পুরস্কার লাভ করেন।]] থাম্ব|110px|[[সারা পলসন দ্য পিপল ভার্সাস ও. জে. সিম্পসন: আমেরিকান ক্রাইম স্টোরি (২০১৬) মিনি ধারাবাহিকে মার্সিয়া ক্লার্ক চরিত্রে অভিনয়ের জন্য এই পুরস্কার লাভ করেন।]] থাম্ব|110px|[[নিকোল কিডম্যান বিগ লিটল লাইজ (২০১৭) মিনি ধারাবাহিকে অভিনয়ের জন্য এই পুরস্কার লাভ করেন।]]
ওসাইরিস
ধর্মের ধংস
আইসিস এবং ওসিরিসের পূজা ফিলায়ে অন্তত ৪৫০ খ্রিস্টাব্দ পর্যন্ত অব্যাহত ছিল, সাম্রাজ্যিক আদেশের অনেক পরে চর্তুথ শতাব্দীর শেষের দিকে " পৌত্তলিক " দেবতাদের মন্দির বন্ধ করার নির্দেশ দেয়। ফিলাই ছিল শেষ প্রধান প্রাচীন মিশরীয় মন্দির যা বন্ধ করা হয়েছিল।
ইয়াহু! সার্চ মার্কেটিং
ইয়াহু এই সেবা ওভারচার সার্ভিসেস, ইনকর্পোরেটেড (পূর্বে GoTo.com) কেনার পরে দেয়া শুরু করে। GoTo.com ছিল আইডিয়াল্যাবের একটি অণুষঙ্গ ও প্রথম কোম্পানী যারা জন্য একটি পে-পার-প্লেসমেন্ট অনুসন্ধান সেবা প্রদান করে সফল হয়।
হোর্হে লুইস বোর্হেস
হোর্হে লুইস বোর্হেস (Jorge Luis Borges; আগস্ট ২৪, ১৮৯৯ – জুন ১৪, ১৯৮৬) ছিলেন একজন প্রথিতযশা আর্জেন্টিনীয় সাহিত্যিক। বিংশ শতাব্দীর সবচাইতে কৃতি ও প্রভাবশালী লেখকদের মাঝে একজন হিসেবে তাঁকে গণ্য করা হয়। বোর্হেস মূলত তাঁর ছোটগল্পের জন্য বেশি বিখ্যাত। তবে ছোটগল্প ছাড়াও তিনি একাধারে কবিতা, প্রবন্ধ, নিবন্ধ ও সাহিত্য সমালোচনা লিখে গেছেন। তিনি একজন সফল অনুবাদকও ছিলেন। জীবনের অনেকখানি সময় তিনি অন্ধ অবস্থায় অতিবাহিত করেন।
থাম্ব|১৯৬৮ সালে প্যারিসের লোতেলে বোর্হেস
স্যামুয়েল ম্যারি
thumb|200px|"স্যামুয়েল ম্যারি" (১৮৯০), টমাস এয়াকিনস গৃহীত ফটোগ্রাফ, হিরশহর্ন মিউজিয়াম অ্যান্ড স্কাল্পচার গার্ডেনে রক্ষিত স্যামুয়েল অ্যালোয়সিয়াস ম্যারি (১৮৬৯ - ৩ নভেম্বর, ১৯৪১) ছিলেন একজন আমেরিকান ভাস্কর এবং চিত্রকর টমাস এয়াকিনসের শিষ্য।
ম্যারি ও এয়াকিনস
ম্যারির জন্ম হয়েছিল পেনসিলভানিয়ার ফিলাডেলফিয়ায়। তিনি এক আইরিশ স্টোন-কাটার ও তার পত্নীর বারো সন্তানের মধ্যে একাদশতম। শহরের প্যারোকিয়াল স্কুলে তিনি পড়াশোনা করেছিলেন। ১৮৮৬ সালের সেপ্টেম্বরে মাত্র সতেরো বছর বয়সে আর্ট স্টুডেন্টস লিগ অফ ফিলাডেলফিয়ায় যোগদান করেন ম্যারি। এই সংস্থার বয়স তখন ছিল সাত মাস। এখানে তিনি এয়াকিনসের অধীনে অধ্যয়ন করেছিলেন। অল্পকালের মধ্যেই তিনি এয়াকিনসের প্রিয় ছাত্র হয়ে ওঠেন। পরে এয়াকিনসের সহকারীর দায়িত্ব পান। ১৮৯২ সালে তিনি প্রশিক্ষক তালিকাভুক্ত হন। ১৮৯২ থেকে ১৯০০ সাল পর্যন্ত ১৩৩০ চেস্টনাট স্ট্রিটে দুই শিল্পী একই স্টুডিওয় কাজ করতেন। কখনও কখনও তারা একই মডেল নিয়ে ছবি আঁকতেন ও ভাস্কর্য নির্মাণ করতেন।
দুই শিল্পী একযোগে কাজ করতেন ও সময় কাটাতেন। এয়াকিনস যখন ক্যামডেনে ওয়াল্ট হুইটম্যানের সঙ্গে দেখা করতে যেতেন, তখন এয়াকিনস তার সঙ্গে যেতেন। ১৮৯২ সালের ২৬ মার্চ কবির মৃত্যু হলে তিনি তার মুখের একটি প্লাস্টার ডেথ মাস্ক প্রস্তুত করেন। ম্যারি সেন্ট চার্লস বোরোমেও সেমিনারির ক্যাথলিক পাদ্রিদের সঙ্গে এয়াকিনসের পরিচয় করিয়ে দিয়েছিলেন। এয়াকিনস এঁদের অনেকের পোর্ট্রেট আঁকেন।
১৮৮৯ সালে এয়াকিনস ম্যারির একটি পোর্ট্রেট আঁকেন। এই পোর্ট্রেটটি ছাড়াও একাধিক ছবি ও ফটোগ্রাফে এয়াকিনস ম্যারিকে ধরে রেখেছিলেন। ম্যারিও এয়াকিনসের তিনটি মূর্তি নির্মাণ করেন। ম্যারি ছিলেন তার সারাজীবনের বন্ধু এবং বৃদ্ধ বয়সে অশক্ত শিল্পীর সহায়ক।
কর্মজীবন
thumb|125px|গডেস অফ ভিক্ট্রি অ্যান্ড পিস (ব্রোঞ্জ, ১৯০৯-১০) পেনসিলভানিয়া স্টেট মনুমেন্ট, গেটিসবার্গ ব্যাটলফিল্ড। ২১ ফুট লম্বা ব্রোঞ্জের মূর্তিটি নির্মাণ করতে কামানগুলি গলিয়ে ফেলা হয়। মাত্র একুশ বছর বয়সে (কথিত আছে, এয়াকিনসের সুপারিশক্রমে) ম্যারিকে ফিলাডেলফিয়াল স্কুল অফ ডিজাইন ফর উইমেন (অধুনা মুর কলেজ অফ আর্ট) "মডেলিং ফ্রম লাইফ" বিষয়ে প্রশিক্ষক ও "অ্যানাটমি" বিভাগে লেকচারার নিযুক্ত করে। দীর্ঘ পঞ্চাশ বছর তিনি এই পদে ছিলেন। তার ছাত্রীদের মধ্যে উল্লেখযোগ্য এডিথ ফেরিস, বেসি পেজ গাটমান, অ্যালিস নিল, অ্যানি প্যারিশ, এলা পিকক এবং "ফিলাডেলফিয়া টেন" গোষ্ঠীর অধিকাংশ শিল্পী।
ভাস্কর হিসেবে ম্যারির কর্মজীবনের সূত্রপাত ঘটেছিল বন্ধুত্বপূর্ণ পরিবেশেই। ১৮৯৬ সালের মার্চ মাসে পেনসিলভানিয়া অ্যাকাডেমি অফ দ্য ফাইন আর্টস তার সৃষ্টিকর্মের একটি একক প্রদর্শনীর আয়োজন করেছিল। এই সময় তার বয়স ছিল সাতাশ বছর। তার প্রথম বড়ো কমিশনটি আসে ১৮৯৬ সালের সেপ্টেম্বরে। ফিলাডেলফিয়ার উইদারস্পুন বিল্ডিং-এর সম্মুখভাগের সজ্জার জন্য তার সৃষ্ট দশজন বাইবেলীয় নবির বৃহদাকার টেরাকোটা মূর্তি কিনে নেওয়া হয়। জনশ্রুতি আছে, এয়াকিনস স্বয়ং এই কাজে তাকে সাহায্য করেছিলেন এবং তাদের "চক্র"-এর অন্তত ছয়জন সদস্যকে মডেল করে ছয়টি মূর্তি নির্মিত হয়েছিল। এঁরা হলেন: মোজেস: ওয়াল্ট হুইটম্যান (মরণোত্তর)
ইশাইয়া: জর্জ ডব্লিউ. হোমস (মরণোত্তর, এয়াকিনসের দ্য চেস প্লেয়ার্স থেকে)
ডেবোরাহ: সুজান ম্যাকডাওয়েল এয়াকিনস (এয়াকিনসের স্ত্রী)
স্যামুয়েল: ফ্র্যাঙ্কলিন এল. চেঙ্ক (এয়াকিনসের হোম র‌্যাঞ্চ ও অন্যান্য ছবি থেকে)
জেরেমিয়া: উইলিয়াম এইচ. ম্যাকডাওয়েল (এয়াকিনসের শ্বশুর).
হালডাহ: জেনি ডিন কারশ (পরবর্তীকালে ইনি ম্যারির স্ত্রী হন)
এলিজা, এজিকেল, ড্যানিয়েল ও জন দ্য ব্যাপটিস্ট মূর্তিগুলির মডেলদের চিহ্নিত করা যায়নি। ১৯৬১ সালে এই টেরাকোটা মূর্তিগুলি বিল্ডিং থেকে সরিয়ে ফেলা হয়েছে। এগুলির মধ্যে মাত্র তিনটি এখনও অক্ষত রয়েছে (মোজেস, এলিজা ও স্যামুয়েল)।
দীর্ঘ অর্ধশতাব্দীর কর্মজীবনে তিনি প্রায় একডজন বৃহদাকার ব্রোঞ্জ মূর্তি, দশ "উইদারস্পুন প্রফেট", প্রায় ২০০টি পোর্ট্রেট আবক্ষমূর্তি, মিনিয়েচার ও ক্ষুদ্র মূর্তি নির্মাণ করেন। তার কমোডোর জোসেফ ব্যারি (১৯০৬-০৮, ফাদার উইলিয়াম করবি (১৯০৯-১০), বিশপ জন ডব্লিউ. শানাহান মেমোরিয়াল (১৯১৬-১৮) প্রভৃতি কয়েকটি কমিশন সম্ভবত ফিলাডেলফিয়ার আইরিশ-ক্যাথলিক সম্প্রদায়ের সঙ্গে তার সম্পর্কের ফলস্রূতি। তার নিজের এক বোন ছিলেন সন্ন্যাসিনী। ১৮৯২ থেকে ১৯৩৩ সাল পর্যন্ত পেনসিলভানিয়া অ্যাকাডেমি অফ দ্য ফাইন আর্টস-এর বিভিন্ন প্রদর্শনীতে, কখনও কখনও নিউ ইয়র্কের ন্যাশানাল অ্যাকাডেমি অফ ডিজাইন বা ন্যাশানাল স্কাল্পচার সোসাইটিতে তার সৃষ্টিকর্ম প্রদর্শিত হয়েছে। মার্কিন যুক্তরাষ্ট্রের অন্যান্য স্থানে এবং ১৯০০ সালে প্যারিসের এক্সপোজিশন ইউনিভার্সেলে-এও তার সৃষ্টি প্রদর্শিত হয়।
তার বৃহত্তম কমিশনটি ছিল গেটিসবার্গ ব্যাটেলফিল্ডে পেনসিলভানিয়া স্টেট মনুমেন্টের (১৯০৯-১০) জন্য। এটি একটি বিরাটাকার শ্বেতপাথরের প্যাভিলিয়ন। ম্যারি এর চারটি আর্কে যুদ্ধদৃশ্যের বাস-রিলিফ খোদাই করেন। গম্বুজের মাথায় একটি ২১ ফুট দীর্ঘ দেবদূতের মূর্তি বসান তিনি। এই মূর্তিটি এক দশক আগে নির্মিত নিউ ইয়র্ক সিটির সেন্ট্রাল পার্কে স্থিত অগাস্টাস সেন্ট-গডেনসের শেরম্যান মেমোরিয়াল-এর অনুরূপ।
১৯১৬ সালে তিনি অলংকরণ-শিল্পী জেনি ডিন কারশ-কে বিবাহ করেন। তাদের সন্তানাদি ছিল না। ৭২ বছর বয়সে ফিলাডেলফিয়াতেই ম্যারির জীবনাবসান হয়।
বিরাজপেট
বিরাজপেট (Virajpet) ভারতের কর্ণাটক রাজ্যের কোড়গু জেলার একটি পঞ্চায়েত-শাসিত শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে বিরাজপেত শহরের জনসংখ্যা হল ১৫,২০৬ জন। এর মধ্যে পুরুষ ৫১% এবং নারী ৪৯%।
এখানে সাক্ষরতার হার ৮১%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭৮%। সারা ভারতের সাক্ষরতার হার ৫৯.৫%, তার চাইতে বিরাজপেত এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
ভূজপুর শরিয়তুল উলুম দাখিল মাদ্রাসা
ভূজপুর শরিয়তুল উলুম দাখিল মাদ্রাসা বাংলাদেশের চট্টগ্রাম জেলার একটি আলিয়া মাদ্রাসা। মাদ্রাসাটি চট্টগ্রাম জেলার ফটিকছড়ি উপজেলার ভূজপুর ইউনিয়নে অবস্থিত। প্রতিষ্ঠানের অধ্যক্ষ জনাব মোহাম্মদ মোরশেদ খান।
ইতিহাস
মাওলানা ফজলুল করিম মাদ্রাসায় জায়গা দান ও শিক্ষা বিস্তারে এলাকার বিত্তশালী লোকদের আর্থিক সহায়তায় ১৯৩৭ সালে মাদ্রাসাটি প্রতিষ্ঠা করেন।
শিক্ষা কার্যক্রম
এটি একটি দাখিল (মাধ্যমিক) পর্যায়ের শিক্ষাপ্রতিষ্ঠান, এই প্রতিষ্ঠানে সহ-শিক্ষা ব্যবস্থা রয়েছে। মাদ্রাসায় একটি তিনতলা বিশিষ্ট এতিমখানা ও শ্রেণীকক্ষ, একটি একতলা শ্রেণীকক্ষ এবং দুইতলা অফিস কক্ষ রয়েছে। মাদ্রাসার বিগত বছরের পাশের হার ৯০%।
জৈন্তিয়া পাহাড় জেলা
বিস্তারিত
এ জেলা প্রতিষ্ঠিত হয়েছিল ১৯৭২ সালে। পরবর্তীতে ২০১২ সালে জৈন্তিয়া পাহাড় জেলা ভেঙে পশ্চিম জৈন্তিয়া পাহাড় জেলা ও পূর্ব জৈন্তিয়া পাহাড় জেলা নামে দুটি জেলা গঠন করা হয়। জেলাটির সদর দপ্তর ছিল জাওয়াই যা বর্তমানে পশ্চিম জৈন্তিয়া পাহাড় জেলার সদর দপ্তর। অতীতে এ জেলা জৈন্তিয়া রাজ্যের অন্তর্ভুক্ত ছিল।
কার্লো লেভি
কার্লো লেভি (১৯০২-১৯৭৫) একজন ইতালীয় লেখক, চিত্রশিল্পী এবং রাজনৈতিক সাংবাদিক ছিলেন।
ত্রিশের দশকের মধ্যভাগে তার ফ্যাশিবাদ বিরোধী কার্যকলাপের জন্যে বেনিতো মুসোলিনির স্বৈরাচারী সরকার তাকে ইতালির দক্ষিণাঞ্চলে নির্বাসন দেয়। সেই অভিজ্ঞতা নিয়ে তিনি একটি বই লিখেন যা ১৯৪৫ সালে 'ক্রিস্তো সি এ ফের্মাতো আ এবোলি' (খ্রীস্ট এবোলি-তে থেমেছিলেন) শিরোনামে প্রকাশিত হয়। এটি বিংশ শতকের ইতালীয় সাহিত্যের একটি মাইলফলক রূপে পরিচিত।
হেনরিয়েটে একুই এবোঙ্গো
হেনরিয়েটে একুই এবোঙ্গো (জন্ম: ২৫ ডিসেম্বর ১৯৪৯) হলেন ক্যামেরুনের একজন সাংবাদিক, প্রকাশক ও রাজনৈতিক কর্মী। ২০১১ সালে তাকে আন্তর্জাতিক সাহসী নারী পুরস্কার প্রদান করেছিল মার্কিন পররাষ্ট্র দফতর।
কর্মজীবন
হেনরিয়েটে একুই এবোঙ্গো গণমাধ্যমের স্বাধীনতা, নারীপুরুষ সমানাধিকার ও সুশাসন নিয়ে ক্যামেরুনে কাজ করে চলেছেন। আশির দশক থেকে দেশটিতে চলমান স্বৈরশাসনের বিরুদ্ধে লড়াই করে চলেছেন। এছাড়াও তিনি দেশটিতে দুর্নীতি, নারী নির্যাতন ও মানবাধিকার লঙ্ঘনের বিরুদ্ধে কাজ করে চলেছেন। তিনি তার কর্মকাণ্ডের জন্য নির্যাতিনের শিকার হয়েছেন, তাকে সামরিক আদালতে মুখোমুখি হতে হয়েছে।
তিনি বাবেলা নামের একটি সাপ্তাহিক সংবাদপত্রের প্রকাশক এবং দুর্নীতিবিরোধী সংস্থা ট্রান্সপারেন্সি ইন্টারন্যাশনালের ক্যামেরুন শাখার প্রতিষ্ঠাতা।
সম্মাননা
তিনি তার কর্মকাণ্ডের স্বীকৃতিস্বরূপ ২০১১ সালে আন্তর্জাতিক সাহসী নারী পুরস্কার লাভ করেন।
আরব সোশ্যালিস্ট মুভমেন্ট
আরব সোশ্যালিস্ট মুভমেন্ট (حركة الاشتراكيين العرب - Harakat Al-Ishtirakiyeen Al-'Arab) (আরব সোশ্যালিস্ট পার্টি বলেও পরিচিত) হল সিরিয়ার একটি রাজনৈতিক দল।
উবুন্টু ওয়ান
উবুন্টু ওয়ান ক্যানোনিকাল লিমিটেড পরিচালিত একটি স্টোরেজ সেবা এবং অ্যাপলিকেশন। এই সেবার মাধ্যমে ব্যবহারকারীরা কম্পিউটার থেকে অনলাইনে ফাইল সংরক্ষণ এবং সমন্বয় করতে পারে।
বৈশিষ্টসমূহ
উবুন্টু ওয়ান সেবাটি ব্যবহার করার জন্য একটি অ্যাপলিকেশন রয়েছে যা উবুন্টু ৯.০৪ অথবা এর পরবর্তী সংস্করণে ব্যবহার করা যায়। মাইক্রোসফট উইন্ডোজ থেকে পরীক্ষা করার জন্য একটি বেটা সংস্করণ রয়েছে, তবে ম্যাক অপারেটিই সিস্টেমে ব্যবহার করার জন্য এখন পর্যন্ত কোনো ক্লায়েন্ট অ্যাপলিকেশন নেই। উবুন্টু ওয়ানের ফ্রি অ্যাকাউন্ট থেকে বিনামূল্যে ২গিগাবাইট জায়গা ব্যবহার করা যায়। তবে ব্যবহারকারীরা প্রতিমাসে ২.৯৯ ডলারের বিনিময়ে অতিরিক্ত আরও ২০ গিগাবাইট জায়গা ব্যবহার করতে পারবে। এই প্যাকেজটি "20-packs" নামে পরিচিত।
উবুন্টু ওয়ান মোবাইলের মাধ্যমে আইফোন এবং অ্যান্ড্রোয়েড ফোনে মিউজিক স্ট্রিমিং এর সুবিধা পাওয়া যায়। প্রতি মাসে ৩.৯৯ ডলারের বিনিময়ে এই সেবা ব্যবহার করা যাবে।
হারিস ইবনে সাবিত
হারিস ইবনে সাবিত ইবনে সুফিয়ান আল-আনসারী তিনি উহুদ যুদ্ধের শহীদ হওয়া অন্যতম সাহাবী।
নাম এবং বংশধারা
নাম: হারিস। বংশধারা: হারিস ইবনে সাবিত ইবনে সুফিয়ান ইবনে আদী ইবনে আমর ইবনে ইমরাউল কায়েস ইবনে মালিক ইবনে আগর ইবনে সা’লাবা ইবনে কাব ইবনে খাজরাজ ইবনে হারিছ আনসারী।
রনি হোসেন
রনি হোসেন বলতে যাদেরকে বোঝানো হতে পারে;
মানিক দত্ত
মানিক দত্ত মধ্যযুগের বাংলা সাহিত্যের মঙ্গলকাব্য ধারার চন্ডীমঙ্গল কাব্যের আদি কবি। দীনেশচন্দ্র সেন বলেছেন তিনি ত্রয়োদশ শতাব্দীর কবি। এছাড়া আশুতোষ ভট্টাচার্যসহ অনেকেই তাকে ষোড়শ শতাব্দীর কবি বলে ধারণা করেন।
জীবনী
মানিক দত্ত মালদহ জেলার ফুলুয়া (বর্তমান ফুলবাড়িয়া) অঞ্চলে জম্মগ্রহণ করেন। তাঁর নিজের দেয়া আত্মপরিচয় থেকে জানা যায় যে, তিনি ছেলেবেলায় বিকলাঙ্গ ছিলেন। দেবী চন্ডীর কৃপায় তিনি ভাল হন এবং কাব্য সাধনায় মনোনিবেশ করেন।
সঞ্জয় গান্ধী জাতীয় উদ্যান
thumb| সঞ্জয় গান্ধী জাতীয় উদ্যান (SGNP), পূর্বনাম বোরিবালি জাতীয় উদ্যান, মহারাষ্ট্রের রাজধানী মুম্বাইের উত্তরাংশের উপনগর বোরিবালিতে অবস্থিত একটি বৃহৎ সংরক্ষিত অঞ্চল। এই অঞ্চলটির আয়তন এবং এর তিন পাশে ভারতের সর্বোচ্চ জনঘনত্ব যুক্ত শহর দ্বারা পরিবেষ্টিত। এই উদ্যানটি ভারতের গুরুত্বপূর্ণ ও বৃহৎ জাতীয় উদ্যানগুলির একটি এবং মহানগরীর পার্শে অবস্থিত হওয়ায় আরও কৌতূহলপূর্ণ; এটি পৃথিবীর অধিকতম পর্যটক প্রবেশ করে এমন পার্কগুলি অন্যতম।
সমৃদ্ধ প্রাণী ও উদ্ভিদকুল সঞ্জয় গান্ধী জাতীয় উদ্যানে প্রতি বছর প্রায় ২ মিলিয়ন দর্শক জোটাতে সাহায্য করে। তাছাড়াও উদ্যানেই অবস্থিত ২৪০০ বছর পুরনো কানহেরি গুহা উদ্যানের আরও এক পর্যটক আকর্ষণ।
ইতিহাস
right|thumb|৭ মিটার লম্বা বুদ্ধ মূর্তি যা কানহেরি গুহার প্রবেশ পথেই স্থাপিত সঞ্জয় গান্ধী জাতীয় উদ্যান প্রায় ৪শতক পিরনো ইতিহাসের ধারক ও বাহক। প্রাচীন ভারতে সোপারা ও কল্যাণ নামক দুটি প্রধান বন্দর ছিল, যার দ্বারা গ্রীস ও মেসোপটেমিয়ার মতো প্রাচীন সাংস্কৃতিক দেশের সাথে বাণিজ্য চলতো। এই বন্দর দুটির মধ্যস্থ প্রায় ৪৫ কিমি রাস্তার কিছু অংশ বর্তমান উদ্যানটির জঙ্গল ছিল।
এই উদ্যানে অবস্থিত কানহেরি গুহাটি ৯ম দশক ও ১ম শতকে বুদ্ধ সভ্যতার গুরুত্বপূর্ণ যাত্রা স্থানে পরিণত হয়েছিল।
আগে এই উদ্যনটির নাম ''কৃষ্ণাগিরি জাতীয় উদ্যান ছিল।
ওয়াদি (মহারাষ্ট্র)
ওয়াদি (Wadi) ভারতের মহারাষ্ট্র রাজ্যের নাগপুর জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে ওয়াদি শহরের জনসংখ্যা হল ৪০,১৪৭ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৭৮%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৭৪%। সারা ভারতের সাক্ষরতার হার ৫৯.৫%, তার চাইতে ওয়াদি এর সাক্ষরতার হার বেশি।
জে বি এস হ্যালডেন
জন বারডন স্যান্ডারসন হ্যালডেন (John Burdon Sanderson Haldane, (৫ নভেম্বর ১৮৯২ – ১ ডিসেম্বর ১৯৬৪  ) ডাকনাম "জ্যাক" বা "জেবিএস" ছিলেন ব্রিটেন এবং পরবর্তীকালে ভারতের একজন বিজ্ঞানী। তিনি শারীরবিজ্ঞান, জেনেটিক্স, বিবর্তনীয় জীববিজ্ঞান, এবং গণিত এর রচনার জন্য খ্যাত ছিলেন। জীববিজ্ঞানের পরিসংখ্যান এর উদ্ভাবনী ব্যবহারের সাথে তিনি নব্য-ডারউইনবাদ এর অন্যতম প্রতিষ্ঠাতা ছিলেন। তিনি বিশিষ্ট জেনেটিসিস্ট এবং ফিজিওলজিস্ট ছিলেন।
১৯২৯ সালে অ্যাবিওজেনেসিস সম্পর্কিত হ্যালডেনের নিবন্ধটি "প্রাইমরডিয়াল স্যুপ তত্ত্ব" প্রবর্তন করেন যার ভিত্তিতে দাঁড়িয়ে রয়েছে প্রাণের রাসায়নিক উৎসের ধারণা। তিনি এক্স ক্রোমোজোমএর উপর হিমোফিলিয়া এবং বর্ণান্ধতার জন্য মানুষের জিন ম্যাপ প্রবর্তণ করেছিলেন এবং সংকর প্রজাতির হেটেরোগ্যামেটিক সেক্স এ বন্ধ্যাত্ব এ হ্যালডেনের নিয়ম সংহিতাবদ্ধ করেছিলেন। তিনি সঠিকভাবে প্রস্তাব দিয়েছিলেন যে সিকেল-সেল ডিজিজ ম্যালেরিয়ায় কিছুটা অনাক্রম্যতা প্রদান করে। তিনিই প্রথম 'ইন ভিট্রো' 'ফার্টিলাইজেশন এর কেন্দ্রীয় ধারণা, তার পাশাপাশি হাইড্রোজেন ইকোনমি, সিআইএস এবং ট্রান্স-অ্যাক্টিং নিয়ন্ত্রণ, কাপলিং রিয়াকশন, আণবিক বিকর্ষণ, ডারউইন (বিবর্তনের একক হিসাবে) এবং অর্গানিজমাল ক্লোনিং এর ধারণাও দিয়েছিলেন। "ক্লোন" এবং মানব জীববিজ্ঞানে "ক্লোনিং" এবং "এক্টোজেনেসিস" শব্দটি তৈরি করার জন্যও তাকে স্মরণ করা হয়।
হ্যালডেন তাঁর বোন নওমি মিচিসন এর সাথে স্তন্যপায়ীর মধ্যে জেনেটিক লিঙ্কেজ এর প্রথম প্রদর্শণ করেন। পরবর্তী কাজগুলির মধ্যে মেন্ডেলিয়ান জিনেটিক্স এবং প্রাকৃতিক নির্বাচন দ্বারা ডারউইনের বিবর্তনকে আধুনিক বিবর্তনীয় সংশ্লেষ এর ভিত্তি স্থাপনের সময় একীকরণ করেন এবং এই ভাবে জনসংখ্যার জেনেটিক্স তৈরিতে সহায়তা করেন।
আর্থার সি. ক্লার্ক তাঁকে "সম্ভবত তাঁর প্রজন্মের মধ্যে সবচেয়ে উজ্জ্বল বিজ্ঞান জনপ্রিয়তাবাদী" হিসাবে কৃতিত্ব দিয়েছেন। নোবেল বিজয়ী পিটার মেডাওয়ার হ্যালডেনকে "আমি ওস্তাদ মানুষ হিসাবে জানতাম" বলে অভিহিত করেছিলেন। থিওডোসিয়াস ডবহানস্কি এর মতে "হ্যালডেন সবসময়ই একক ক্ষেত্রে স্বীকৃত ছিলেন"; এবং মাইকেল জে. ডি. হোয়াইট এর অভিমত "তাঁর প্রজন্মের সবচেয়ে বুদ্ধিমান জীববিজ্ঞানী এবং সম্ভবত এই শতাব্দীর"।
প্রাথমিক জীবন এবং শিক্ষা
হ্যালডেনের জন্ম অক্সফোর্ড এ। তাঁর বাবা জন স্কট হ্যালডেন ছিলেন একজন শারীরবৃত্তবিদ, বিজ্ঞানী, দার্শনিক এবং তিনি লিবারেল পার্টি করতেন। তাঁর মা লুইসা ক্যাথলিন ট্রটার ছিলেন রক্ষণশীল পার্টির এবং স্কটিশ বংশজাত। প্রথম বিশ্বযুদ্ধের সময় হ্যালডেন ফ্রান্স ও ইরাকের ব্ল্যাক ওয়াচ দিয়ে কাজ করেছিলেন। তাঁর ছোট বোন নওমি মিচিসন লেখিকা হয়ে ছিলেন এবং তাঁর কাকা ভিসকাউন্ট হ্যালডেন এবং তাঁর কাকীমা ছিলেন লেখিকা এলিজাবেথ হ্যালডেন। অভিজাত ও ধর্মনিরপেক্ষ পরিবার ছিল হ্যালডেন বংশ। তিনি পরে দাবি করেছিলেন যে তাঁর ওয়াই ক্রোমোজোম এ রবার্ট দ ব্রুস -এর সন্ধান পাওয়া যেতে পারে।
উত্তর অক্সফোর্ডের ১১ ক্রিক রোডে তিনি বেড়ে ওঠেন। তিন বছর বয়সে তিনি পড়তে শিখেছিলেন এবং চার বছর বয়সে কপালে আঘাতের পরে তিনি চিকিৎসককে জিজ্ঞাসা করেছিলেন "এটি কি অক্সিহিমোগ্লোবিন বা কার্বোক্সিহিমোগ্লোবিন?" আট বছর বয়স থেকে তিনি তাঁর বাবার সাথে তাঁদের হোম ল্যাবরেটরিতে কাজ শুরু করেছিলেন যেখানে তিনি তাঁর প্রথম স্ব-পরীক্ষামূলক অভিজ্ঞতা অর্জন করেছিলেন। পরবর্তী সময়ে তিনি এই পদ্ধতিটির জন্য বিখ্যাত হয়েছিলেন। তিনি এবং তাঁর বাবা তাদের নিজস্ব "হিউম্যান গিনি পিগ" হয়েছিলেন। যেমন বিষ গ্যাসগুলির প্রভাব সম্পর্কে অনুসন্ধাণ কালে। ১৮৯৯ সালে তাঁর পরিবার তাঁদের নিজস্ব ল্যাবরেটরি নিয়ে অক্সফোর্ডের উপকণ্ঠে লেট ভিক্টোরিয়ান হাউসের "চেরওয়েল" এ চলে যায়।
তাঁর আনুষ্ঠানিক শিক্ষা শুরু ১৮৯৭ সালে অক্সফোর্ড প্রিপারেটরি স্কুল (বর্তমানে ড্রাগন স্কুল) এ। সেখানে তিনি ১৯০৪ সালে ইটন এ প্রথম বৃত্তি অর্জন করেন। ১৯০৫ সালে তিনি ইটনে যোগ দেন। তাঁর বিরুদ্ধে অহঙ্কারী বলে অভিযোগ করা হয় এবং উচ্চ শ্রেণীর শিক্ষার্থীদের কাছ থেকে মারাত্মক নির্যাতনের শিকার হন। কর্তৃপক্ষের উদাসীনতা তাঁকে ইংরেজি শিক্ষাব্যবস্থার প্রতি চিরস্থায়ী বিদ্বেষের জন্ম দেয়। যাইহোক অগ্নিপরীক্ষা তাঁকে স্কুলের ক্যাপ্টেন হওয়া থেকে থামাতে পারেনি। তিনি অক্সফোর্ড বিশ্ববিদ্যালয় এর নিউ কলেজ থেকে গণিত এবং ক্লাসিকস অধ্যয়ন করেছিলেন এবং ১৯১২ সালে গাণিতিক মডারেশন এ প্রথম শ্রেণির সম্মান অর্জন করেন এবং ১৯১৪ সালে গ্রেটস লাভ করেন। তিনি জেনেটিক্সে আগ্রহী হয়ে ওঠেন এবং ১৯১২ এর গ্রীষ্মে মেরুদন্ডীদের জিন সংযোগ সম্পর্কিত একটি গবষণাপত্র উপস্থাপন করেছিলেন। তাঁর প্রথম প্রযুক্তিগত রচনা হিমোগ্লোবিনের ফাংশন সম্পর্কিত একটি ৩০-পৃষ্ঠার দীর্ঘ নিবন্ধ। সেটি একই বছর তাঁর পিতার পাশাপাশি সহ-লেখক হিসাবে প্রকাশিত হয়েছিল।
ব্যক্তিগত জীবন
হ্যালডেন দু'বার বিয়ে করেছিলেন যথাক্রমে ১৯২৬ সালে শার্লোট ফ্রাঙ্কেন এবং ১৯৪৫ সালে হেলেন স্পারওয়ে কে।
জয়কৃষ্ণপুর ইউনিয়ন
জয়কৃষ্ণপুর ইউনিয়ন বাংলাদেশের ঢাকা বিভাগের ঢাকা জেলার নবাবগঞ্জ উপজেলার অন্তর্গত একটি ইউনিয়ন। নবাবগঞ্জ উপজেলার প্রায় ১৬ কিঃ মিঃ পশ্চিমে অবস্থিত জয়কৃষ্ণপুর ইউনিয়ন।
আয়তন ও জনসংখ্যা
গ্রামের সংখ্যা: ২৯টি মৌজার সংখ্যা: ২০টি মোট জনসংখ্যা: ১৬,৪৮৬ জন ভোটার সংখ্যা: ৮,৭৭২ জন (পুরুষ- ৪,১১৮ জন এবং মহিলা- ৪,৬৫৪ জন)।
শিক্ষা
সাক্ষরতার হার: ৫১.১৬%। শিক্ষা প্রতিষ্ঠান: